ಕೃಷಿ ಉತ್ಪಾದನೆಯ ಸುದೀರ್ಘ ಇತಿಹಾಸ ಗಮನಿಸಿದರೆ,ಇದು ಎರಡು ಪದ್ಧತಿಗಳ ಬಗ್ಗೆಮಾಹಿತಿ ನೀಡುತ್ತದೆ.ಒಂದು ಆಧುನಿಕ ತೀವ್ರ ಪರಿಣಾಮಕಾರಿ ಕೃಷಿ ಪದ್ಧತಿಗಳು ಅಂದರೆ ಕೀಟನಾಶಕಗಳು ಮತ್ತು ರಸಗೊಬ್ಬರ ಬಳಕೆಯು ಇಂದು ಐರ್ಲೆಂಡನ್ನು ಜೈವಿಕ ವೈವಿಧ್ಯತೆ ಮೇಲೆ ಹೆಚ್ಚು ಒತ್ತಡವನ್ನು ಹಾಕುವಂತೆ ಮಾಡಿದೆ. ಹೊಳೆ-ಹಳ್ಳ-ಕೊಳ್ಳಗಳು,ನದಿಗಳು ಮತ್ತು ಸಾಗರಗಳಲ್ಲಿನ ಅಶುದ್ಧ ನೀರಿನ ಪ್ರಮಾಣದಿಂದಾಗಿ ಸಾಮಾನ್ಯವಾಗಿ ಪರಿಸರಸ್ನೇಹಿ ಪದ್ದತಿಗಳಿಗೆ ಹಿನ್ನಡೆಯುಂಟಾಗುತ್ತದೆ. 

ಹಸಿರು ತುಂಬಿದ ತಾಣಗಳನ್ನು ಆಹಾರ ಬೆಳೆ ಬೆಳೆಸಲು ಮತ್ತುಪಶು ಮೇವಿಗಾಗಿ ಉಪಯೋಗಿಸುತ್ತಿರುವದರಿಂದ ಸ್ಥಳೀಯ ವನ್ಯಜೀವಿಗಳಿಗೆ ವಾಸಸ್ಥಾನ ಕಲ್ಪಿಸಲು ಜಾಗದ ಲಭ್ಯತೆಗೆ ಅವಕಾಶವೇ ಇಲ್ಲದಂತಾಗಿದೆ. ಸ್ಥಳೀಯ ವನ್ಯಜೀವಿ ಹಾಗು ಸಸ್ಯವರ್ಗವನ್ನು ರಕ್ಷಿಸಲು ಸಾಂಪ್ರದಾಯಿಕವಾದ ಪೊದೆ-ಕಂಟಿಗಳುಳ್ಳ ಭೂಗಡಿಗಳನ್ನು ನಿರ್ಮಿಸಿ ಅವುಗಳನ್ನು ಸಂರಕ್ಷಿಸಲು ಕ್ರಮ ಕೈಗೊಳ್ಳಲಾಗುತ್ತದೆ ಇಂತಹ ಪರಿಸರ ಸಂರಕ್ಷಣಾ ಪದ್ಧತಿಯು ದ್ವೀಪದ ಹೊರಭಾಗಕ್ಕೂ ವಿಸ್ತರಿಸಲಾಗಿದ್ದು ಇದರಿಂದ ಉಳಿದಿರುವ ಪರಿಸರದ ಜೀವಸಂಕುಲ ಕಾಯ್ದುಕೊಳ್ಳುವ ಉದ್ದೇಶ ಹೊಂದಲಾಗಿದೆ.ಈ ಹಿಂದೆ ದ್ವೀಪದ ಆಸ್ತಿಯೆನಿಸಿದ್ದ ಇವುಗಳನ್ನುಉಳಿಸಲು ನೂತನ ಪರಿಸರ ರಕ್ಷಣಾ ಜಾಲ ಅಸ್ತಿತ್ವದಲ್ಲಿದೆ. ಸಾಮಾನ್ಯ ಕೃಷಿ ಸೂತ್ರಗಳನ್ನು ರಿಯಾತಿಗಳ ಮೂಲಕ ಜಾರಿಗೊಳಿಸಿ ಪೊದೆ-ಗಿಡಗಂಟಿಗಳ ಕಾಡನ್ನು ಉಳಿಸುವ ಕೃಷಿ ಪದ್ಧತಿಗಳಿಗೆ ಉತ್ತೇಜನ ನೀಡಲಾಗುತ್ತದೆ.ಇವುಗಳು ಕೂಡಾ ಈಗ ಪರಿಷ್ಕರಣೆಯೊಂದಿಗೆ ಸುಧಾರಣೆ ಕಾಣುತ್ತಿವೆ. ಸಾಮಾನ್ಯ ಕೃಷಿ ಸೂತ್ರವು ಕಾಡುನಾಶಕ್ಕೆ ಕಾರಣವಾಗಿವ ಕೃಷಿ ಪ್ರಯೋಗಳನ್ನು ಕೈಬಿಡುವಂತೆ ಸೂಚಿಸುತ್ತದೆ. ಇತ್ತೀಚಿನ ಸುಧಾರಣೆಗಳು ಕೃಷಿ ಇಳುವರಿ ಮಟ್ಟಗಳು ಮತ್ತುಪರಿಸರ ಸಂರಕ್ಷಣೆ ಹಾಗು ಇನ್ನಿತರ ಸಹಜ ನೈಸರ್ಗಿಕ ಸಂಪತ್ತುಗಳನ್ನು ಕಾಯುವವರಿಗೂ ರಿಯಾಯತಿಗಳನ್ನು ವಿಸ್ತರಿಸಲಾಗುತ್ತಿದೆ.

ಅರಣ್ಯ ಪ್ರದೇಶವು ದೇಶದ ಸುಮಾರು೧೦% ರಷ್ಟುಭಾಗವನ್ನುಆವರಿಸಿದ್ದು ಬಹುತೇಕ ವಾಣಿಜ್ಯ ಬೆಳೆಗಳಿಗೆ ಅನುಕೂಲವಾಗುವಂತೆ ವಿನ್ಯಾಸಗೊಳಿಸಲಾಗಿದೆ. ಅರಣ್ಯ ಪ್ರದೇಶಗಳಲ್ಲಿ ಒಂದೇ ರೀತಿಯ ಫಸಲುಗಳನ್ನು ಬೆಳೆಸಲು ಉಪಯೋಗಿಸಲಾಗುತ್ತದೆ.ದೇಶೀಯ ಅಲ್ಲದ ಏಕ ಜೀವಿಗಳಿಗೆ ಆಶ್ರಯ ಕೊಡುವುದು ಕೂಡಾ ಸ್ಥಳೀಯ ಸಂಕುಲಗಳ ವಾಸಸ್ಥಾನಕ್ಕೆ ಅಡ್ಡಿಯನ್ನುಂಟು ಮಾಡಿದಂತಾಗುತ್ತದೆ. ದ್ವೀಪದ ಅಲ್ಪಾವಶೇಷ ಅರಣ್ಯವು ಮುಖ್ಯವಾಗಿ ಕಿಲ್ಲರ್ನಿ ರಾಷ್ಟ್ರೀಯ ಉದ್ಯಾನವನದ ಸುತ್ತಮುತ್ತ ಹರಡಿಕೊಂಡಿದೆ. ನೈಸರ್ಗಿಕ ಪ್ರದೇಶಗಳಲ್ಲಿನ ಕೃಷಿಯೇತರ ಜಾಗೆಯಲ್ಲಿ ಜಿಂಕೆ ಮತ್ತು ಕುರಿಗಳು ವಿಪರೀತ ಪ್ರಮಾಣದಲ್ಲಿ ಮೇಯುವುದು ಮನಬಂದಂತೆ ಅಲೆದಾಡುವುದನ್ನು ನಿಯಂತ್ರಿಸಲು ಬೇಲಿ ಹಾಕುವುದು ಅಗತ್ಯವಿದೆ. ಈ ಪ್ರಮಾಣದ ಮೇಯುವಿಕೆಯು ದೇಶದ ಹಲವೆಡೆ ಅರಣ್ಯ ಬೆಳಸಲು ನಿರ್ಬಂಧ ಹಾಕುತ್ತಿದೆ.

ವಾಯುಯಾನ/ಸಾರಿಗೆ
ಸಾಹಿತ್ಯ ಮತ್ತು ಕಲೆ
ಸಂಗೀತ ಮತ್ತು ನೃತ್ಯ
ಕೃಷಿಯ ಪ್ರಭಾವ